CELEX: 62016CN0346
Language: et
Date: 2016-06-21 00:00:00
Title: Kohtuasi C-346/16: Eelotsusetaotlus, mille on esitanud Amtsgericht Kehl (Saksamaa) 21. juunil 2016 – kriminaalasi C süüdistuses

12.9.2016   
            
            
               ET
            
            
               Euroopa Liidu Teataja
            
            
               C 335/34
            
         Eelotsusetaotlus, mille on esitanud Amtsgericht Kehl (Saksamaa) 21. juunil 2016 – kriminaalasi C süüdistuses
   (Kohtuasi C-346/16)
   (2016/C 335/46)
   Kohtumenetluse keel: saksa
   
      Eelotsusetaotluse esitanud kohus
   
   Amtsgericht Kehl
   
      Põhikohtuasja pooled
   
   C
   
      Teine pool: Staatsanwaltschaft Offenburg
   
      Eelotsuse küsimused
   
   
               1.
            
            
               Kas ELTL artikli 67 lõiget 2 ja Euroopa Parlamendi ja nõukogu määruse (EÜ) nr 562/2006, millega kehtestatakse isikute üle piiri liikumist reguleerivad ühenduse eeskirjad (1) (SGK, edaspidi „SGK”), artikleid 20 ja 21 või muid Euroopa Liidu õigusnorme tuleb tõlgendada nii, et nendega on vastuolus siseriiklikud õigusnormid, mis annavad asjaomase liikmesriigi politseile pädevuse asi selle asja kaasavõtnud isiku käitumisest ja eriasjaoludest sõltumata läbi otsida alal, mis jääb liikmesriigi ja 14. juuni 1985. aasta Schengeni lepingu rakendamise konventsiooni (Schengeni rakenduskonventsioon) osalisriikide maismaapiiri ja sealt 30 kilomeetri kaugusel oleva piirjoone vahele, et ennetada või takistada ebaseaduslikku sisenemist selle liikmesriigi territooriumile või hoida ära teatavaid piiri puutumatuse või piirivalve vastu suunatud või seoses piiriületusega toimepandavaid õigusrikkumisi, kuigi SGK artikli 23 ja sellele järgnevate artiklite kohast piirikontrolli ajutist taaskehtestamist ei ole asjaomasel sisepiiril toimunud?
            
         
               2.
            
            
               Kui vastus esimesele küsimusele on jaatav: Kas ELTL artikli 67 lõiget 2 ja Euroopa Parlamendi ja nõukogu määruse (EÜ) nr 562/2006, SGK, artikleid 20 ja 21 või muid Euroopa Liidu õigusnorme tuleb tõlgendada nii, et nendega on vastuolus siseriiklikud õigusnormid või praktika, mis annavad asjaomase liikmesriigi kriminaalkohtule õiguse kasutada süüdistatava süüstamisel tõendit, kuigi nimetatud tõend on saadud riikliku meetme rakendamise teel, mis rikub Euroopa Liidu õigusnorme?
            
         
      (1)  ELT L 105, lk 1.